# James Franco

| Džejms Franko |
| --- |
| Džejms Franko 2007. godine |
| Biografske informacije |
| Rođenje | Džejms Edvard Franko 19. april 1978. Palo Alto |
|  |
|

| proširiNagrade |
| --- |
| Najbolji glavni glumac (mini serija) 2002 *Džejms Din*  |

 |
|  |

**Džejms Franko** (engleski: *James Franco*) je američki glumac, rođen 19. aprila 1978. godine u Palo Altou (Kalifornija). Proslavio se ulogama u filmovima *Džejms Din* i *Milk*, a nominovan je za Oskar za najboljeg glavnog glumca u avanturističkoj drami 127 sati iz 2010. godine. Iste godine bio je domaćin dodele Oskara, zajedno sa En Hatavej.

## Kratka biografija

Džejmsova majka je književnica jevrejskog porekla, a njegov otac - biznismen švedsko-portugalskog porekla.

Džejms Franko je odrastao u Kaliforniji, zajedno sa svoja dva mlađa brata (Dejv Franko je kasnije takođe postao glumac). Oduvek je bio odličan učenik, posebno zainteresovan za matematiku i prirodne nauke. Upisuje *Univerzitet u Kaliforniji* ali ga ne završava jer se *prebacuje* na glumu na *Univerzitetu Kolumbija*. Pored tog, Džejms je završio ili trenutno pohađa još nekoliko fakulteta: fakultet za režiranje, fakultet za dizajn, *Bruklin koledž*, *Jejl*, *Voren Vilson - koledž za pisanje*... Važi za veoma obrazovanu i informisanu osobu. Poznat je po tome što na snimanju čita između setova. 2010. je objavio svoju knjigu priča *Palo Alto* koja je naišla na izuzetno pozitivne kritike. Smatra se jednim od najzgodnijih muškaraca na planeti (najseksipilniji muškarac 2009. godine), kao i jednom od najvećih gej-ikona današnjice.

## Karijera

### Počeci

Džejmsove prve zapažene uloge bile su u tv seriji *Čudaci i štreberi* iz 1999, i u filmu *Džejms Din* iz 2002. godine. Za interpretaciju Džejmsa Dina osvojio je Zlatni globus za najboljeg glumca u mini-seriji, a bio je još nominovan i za *Nagradu Udruženja glumaca*, *Nagradu filmske kritike* kao i za Emi za najboljeg glavnog glumca u tv filmu.

Period od 2000. do 2010. godine u Džejmsovoj karijeri obeležen je ulogom Harija Ozborna u filmovima Spajdermen, Spajdermen 2 i Spajdermen 3. Godine 2008. dobija glavnu ulogu u filmu *Ananas ekspres* za koju dobija nominaciju za Zlatni globus za najboljeg glumca u igranom filmu (mjuzikl ili komedija) kao i nominaciju za *MTV nagradu za najboljeg glavnog glumca*, i iste godine sporednu ulogu u filmu Milk. Džejms u ovoj biografskoj drami tumači lik Skota Smita, ljubavnika čuvenog Harvija Milka, u čijoj je ulozi Šon Pen. Ovom ulogom, za koju je nominovan za *Nagradu filmske kritike za najboljeg sporednog glumca*, Franko ulazi među holivudske zvezde *A liste*.

Najuspešniju ulogu u dotadašnjoj karijeri ostvario je u filmu 127 sati iz 2010. godine. Džejms je u ovoj avanturističkoj drami alpinista Aron Ralston, koji je zaglavljen u jednom tesnacu u kanjonu u Juti. Jedini način da se oslobodi jeste da odseče ruku, što i čini. Za ovu ulogu dobio je nekoliko značajnih nagrada, a nominovan je i za BAFTA nagradu za najboljeg glavnog glumca, Nagradu Udruženja filmskih glumaca za najboljeg glumca u glavnoj ulozi, Zlatni globus za najboljeg glavnog glumca u igranom filmu (drama), kao i za prvi Oskar za najboljeg glavnog glumca u svojoj karijeri.

| Godina | Srpskohrvatski naziv | Originalni naziv | Uloga
 |
| --- | --- | --- | --- |
| 1999. | Never Been Kissed | *Nikada poljubljena* | Džejson Vej
 |
| 1999. | Freaks and Geeks | *Čudaci i štreberi* | Danijel Desario
 |
| 2001. | James Dean | *Džejms Din* | Džejms Din
 |
| 2002. | Sonny | *Soni* | Soni Filips
 |
| 2002. | City by the Sea | *Grad na obali* | Džoi
 |
| 2002. | Spider-Man | *Spajdermen* | Hari Ozborn
 |
| 2002. | Deuce Wild | *Divlje ulice* | Tino
 |
| 2003. | The Company | *Kompanija* | Džoš
 |
| 2004. | Spider-Man 2 | *Spajdermen 2* | Hari Ozborn
 |
| 2005. | The Ape | *Majmun* | Heri Voker
 |
| 2005. | The Great Raid | *Veliki napad* | Kapetan Prins
 |
| 2005. | Fool's Gold | *Ludino zlato* | Brent
 |
| 2006. | Tristan & Isolde | *Tristan i Izolda* | Tristan
 |
| 2006. | Annapolis | *Pomorska akademija* | Džejk Hjuard
 |
| 2006. | The Wicker Man | *Čovek od pruća* | Momak za šankom
 |
| 2006. | Flyboys | *Heroji neba* | Blejn Roulings
 |
| 2006. | The Dead Girl | *Mrtva devojka* | Derek
 |
| 2007. | Spider-Man 3 | *Spajdermen 3* | Hari Ozborn
 |
| 2007. | In the Valley of Elah | *U dolini Ila* | Dan Karneli
 |
| 2007. | An American Crime | *Američki zločin* | Denis
 |
| 2007. | Camille | *Kamil* | Silias
 |
| 2007. | Good Time Max | *U dobri čas Maks* | Maks Verbinski
 |
| 2008. | Pineapple Express | *Ananas ekspres* | Sol Silver
 |
| 2008. | Nights in Rodanthe | *Noći u Rodanteu* | Mark Flener
 |
| 2008. | Milk | *Milk* | Skot Smit
 |
| 2010. | Date Night | *Noći za pamćenje* | Tomas Felton
 |
| 2010. | Eat Pray Love | *Jedi moli voli* | Dejvid
 |
| 2010. | Howl | *Urlik* | Alen Ginsberg
 |
| 2010. | 127 Hours | *127 sati* | Aron Ralston
 |
| 2011. | Your Highness | *Vaša visosti* | Fabio
 |
| 2011. | The Green Hornet | *Zeleni obad* | Deni Klir
 |

## Vanjske veze

|  |  |
| --- | --- |
|  | U Wikimedijinoj ostavi nalazi se članak o temi: **James Franco** |

* Džejms Franko na sajtu IMDb